Document ID: 32005D0763

KOMISIJOS SPRENDIMAS
2005 m. spalio 28 d.
priimamas dėl ribojimų taikymo zonų, susijusių su mėlynojo liežuvio liga Ispanijoje, ir iš dalies keičiantis Sprendimą 2005/393/EB
(pranešta dokumentu Nr. C(2005) 4162)
(Tekstas svarbus EEE)
(2005/763/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 8 straipsnio 2 dalies d punktą, 8 straipsnio 3 dalį ir 19 straipsnio trečią pastraipą,
kadangi:
(1)
Direktyvoje 2000/75/EB nustatytos kontrolės taisyklės ir priemonės, skirtos kovoti su mėlynojo liežuvio liga Bendrijoje, taip pat apsaugos ir priežiūros zonos bei draudimas išvežti gyvūnus iš šių zonų.
(2)
2005 m. gegužės 23 d. Komisijos sprendime 2005/393/EB dėl apsaugos ir priežiūros zonų, susijusių su mėlynojo liežuvio liga, ir judėjimui iš tų zonų ir per tas zonas taikomų reikalavimų (2) numatyta, kad turi būti nustatytos bendrosios geografinės sritys, kuriose valstybės narės turi nustatyti apsaugos ir priežiūros zonas (ribojimų taikymo zonas), susijusias su mėlynojo liežuvio liga.
(3)
Ispanija pranešė Komisijai, kad viruso paplitimas buvo pastebėtas keliose ribojimų taikymo zonų periferinėse srityse.
(4)
Todėl ribojimų taikymo zonas reikėtų išplėsti, atsižvelgiant į turimus duomenis apie užkrato pernešėjo daromą poveikį aplinkai ir sezoninio aktyvumo kaitą.
(5)
Todėl reikėtų atitinkamai iš dalies pakeisti Sprendimą 2005/393/EB.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendime 2005/393/EB su Ispanija susijusios zonos E dalis keičiama:
„Ispanija:
-
Cádiz, Málaga, Sevilla, Huelva, Córdoba, Cáceres ir Badajoz provincijos,
-
Jaeno provincija (Jaen ir Andujar comarcas),
-
Toledo provincija (Almorox, Belvis de Jara, Gálvez, Mora, Los Navalmorales, Oropesa, Talavera de la Reina, Toledo, Torrijos ir Juncos comarcas),
-
Avila provincija (Candelada, Arenas de San Pedro, Sotillo de la Adrada comarcas),
-
Ciudad Real provincija (Almadén, Almodóvar del Campo, Horcajo de los Montes, Malagón ir Piedrabuena comarcas),
-
Salamanca provincija (Bejar ir Sequeros comarcas),
-
Madrido provincija (Aranjuez, El Escorial, Grinon, Navalcarnero ir San Martin de Valdeiglesias comarcas)“.
2 straipsnis
Šis sprendimas taikomas nuo 2005 m. lapkričio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2005 m. spalio 28 d.

Labels: 0
3
18
6